
Primarna okužba hmeljeve peronospore (M. Rak Cizej)
Primarna okužba hmeljeve peronospore je pomembna bolezen hmelja, ki prizadene večino slovenskih sort hmelja. Nekatere so na omenjeno bolezni še posebej občutljive, med njimi so: Savinjski golding, Bobek, STY Eureka, STY Wolf, STY Kolibri, STY Fox. Ostale sorte so na primarno okužbo srednje občutljive, razen sorta STY Eagle, ki ima visoko odpornost na primarno okužbo hmeljeve peronospore. Vsekakor pa morate biti pozorni na okužbo in jo ustrezno zatreti, saj je uspešno varstvo pred primarno okužbo hmeljeve peronospore izrednega pomena. 
Glede na lansko leto, ko smo imeli obilnejše padavine v času tik pred obiranjem in nato v septembru, posledično lahko pričakujemo večji pojav kuštravcev. Zato morate natančno pregledovati nasade hmelja in ko ugotovite, da je dosežen prag 3 % okuženih rastlin (prisotni kuštravi poganjki), je potrebno uporabiti ustrezen fungicid. 
V letošnjem letu je za zatiranje primarne okužbe hmeljeve peronospore dovoljeno uporabiti a.s. fosetil - Al (Aliette flash) in a.s. fosetil – Al + fluopikolid (Profiler). 
Aliette flash uporabite, ko v nasadu opazite prisotnost kuštravcev na več kot 3 % rastlin. Vsekakor ne pozabiti na prvoletne nasade hmelja. Sredstvo uporabite za preprečevanje primarne okužbe v odmerku 1,5 g na rastlino z zalivanjem po rezi korenike in sicer ko poganjki dosežejo višino 2-20 cm (BBCH 11-15). Zaliva se največ 1-krat, pri priporočljivi porabi vode 2 dcl/rastlino. Če Aliette flash uporabite za zalivanje, pri cca. 3200 sadikah/ha, porabite 4,8 kg Aliette flash-a. Najvišjo učinkovitost dosežete, če Aliette flash uporabite foliarno (preko lista) v 0,25 % konc. in sicer po napeljavi poganjkov (BBCH 15-30). Aliette flash se foliarno uporabi največ 2-krat, s ponovitvijo škropljenja v razmiku 7-10 dni. Poraba vode je za vsak meter višine hmelja 300 do 400 l.
Pripravek Profiler se uporablja od fenološke faze, ko ima hmelj razvit tretji par listov do faze razvitega petega para listov (BBCH 13-15). Ker se je maksimalna vrednost ostankov za a.s. fluopikolid za Evropo zmanjšala na 0,15 ppm, je Profiler potrebno uporabiti najkasneje do konca aprila. 
Podrobna navodila glede odmerkov so navedena v preglednici na naslednji strani.

Preglednica 1: Dovoljeni pripravki za zatiranje primarne okužbe hmeljeve peronospore
	Pripravek
	Aktivna snov
	Razvrstitev po FRAC (koda)
	Konc./odmerek
	Karenca (dni)
	Maksimalno število škropljenj v rastni dobi
	Varnostni pas tlorisne širine od meje brega voda 1. in (2. reda) v m – klasične šobe

	Aliette flash
	Fosetil-Al
	P 07
	1,5 g/rastlino (zalivanje)
	14
	1-krat
	15 (5)

	Aliette flash
	Fosetil-Al
	P 07
	0,25 % konc. (foliarna uporaba)
	14
	2-krat
	15 (5)

	Profiler MU
	fosetil-Al fluopikolid
	P 07 + 43
	1,125 g/rastlino ob uporabi 0,2-0,5 l vode/rastlino
(maks. 2,25 kg/ha)
	zagotovljena s časom uporabe
	1-krat
	15 (10)


MU – manjša uporaba; učinkovitost in fitotoksičnost sredstva Profiler pri uporabi na hmelju ni bila preverjena, zato odgovornost v zvezi z uporabo (učinkovitost in fitotoksičnost) tega sredstva na hmelju prevzame uporabnik.
Uporaba herbicidov v prvoletnih nasadih hmelja in v ukoreniščih (M. Rak Cizej in S. Žveplan)
V Slovenji za zatiranje plevelov v hmeljiščih ne uporabljamo herbicidov, razen v ukoreniščih in prvoletnih nasadih hmelja, kjer pridelka hmelja v letu uporabe herbicida ne boste obirali. V ta namen ima dovoljenje herbicid Stomp Aqua (a.s. pendimetalin), ki zatira enoletne ozkolistne in nekatere vrste širokolistnih plevelov. STOMP Aqua je herbicid za zatiranje enoletnega ozkolistnega in nekaterih vrst širokolistnih plevelov v ukoreniščih in prvoletnih nasadih hmelja, kjer se pridelek hmelja ne obira in sicer v času mirovanja hmelja, po saditvi - pred vznikom sadik hmelja, se uporabi Stomp Aqua v odmerku 3,3 l/ha (v pasovih 1,1 l/ha). Aktivna snov deluje na kaleče, komaj vznikle plevele.
Preglednica 2: Fitofarmacevtska sredstva, katerih uporaba je dovoljena le v ukoreniščih in prvoletnih nasadih hmelja, kjer pridelek hmelja ne boste obirali
	Pripravek
	Aktivna snov
	Odmerek/ha
	Karenca (dni)
	Maksimalno število škropljenj v rastni dobi

	Stomp Aqua
	pendimetalin
	3,3 l/ha*
1,1 l/ha-odmerek za hmeljišča (raba v pasovih)
	zagotovljena s časom uporabe
	1-krat


*V hmeljiščih ne škropimo celotne površine, ampak škropimo le v pasovih, zato moramo odmerke/ha preračunati na dejansko poškropljeno površino! 
Primer izračuna: Herbicid Stomp Aqua v odmerku 3,3 l/ha uporabimo pri porabi vode 300 l/ha, ker škropimo v pasovih, izhajamo pri izračunu iz 1/3 površine. Tako porabimo le 1/3 vode (100 l) in samo 1/3 hektarskega odmerka herbicida Stomp Aqua, kar predstavlja 1,1 l.
Če boste v istem hmeljišču sočasno gojili hmelj in fižol smete uporabiti herbicid Stomp Aqua (2,9 l/ha), ker ga večina uporabljate v pasovih je potrebno vzeti samo 1/3 odmerka (0,96 l/ha).
Seznam dovoljenih fitofarmacevtskih sredstev za varstvo hmelja v ekološki pridelavi hmelja (M. Rak Cizej)
Na spletni strani IHPS najdete seznam FFS, ki so dovoljena za uporabo v ekološki pridelavi hmelja (http://www.ihps.si/hmeljarstvo/seznam-fitofarmacevtskih-sredstev-v-hmeljarstvu/). Seznam je bil izdelan v okviru projekta EIP EKO hmelj.
[image: logotip finaciranja EU projektov]
Intervencija Biotično varstvo rastlin (BVR) (M. Rak Cizej)
Obveščamo vas, da vsi ki ste se lani vključili v intervencijo Biotično varstvo hmelja (BVR) in tudi tisti, ki se v intervencijo nameravate vključiti letos, morate pripraviti program za BVR za leto 2025 in ga poslati v potrditev na e-naslov: magda.rak-cizej@ihps.si in sicer do najkasneje do 30. 4. 2025 (še pred koncem subvencijske kampanije). Navodila za pripravo programa BVR za hmelj in obrazec na katerem pripravite program, ste prejeli iz UVHVVR, poslali pa smo vam ga pred časom tudi na e-naslov.
Kako preveriti, ali je kompost iz hmeljevine že primeren za raztros na kmetijske površine? (B. Čeh in A. Karničnik Klančnik)
V aprilu je pravi čas, da preverite stabilnost in zrelost komposta, pridobljenega iz hmeljevine. Če ste začeli hmeljevino kompostirati takoj po obiranju v lanskem letu in ste se držali smernic za kompostiranje hmeljevine, lahko pričakujete odlično organsko gnojilo, ki ste ga izdelali sami. Smernice za ravnanje s hmeljevino in njeno predelavo v kompost na kmetijskem gospodarstvu, ki se ukvarja s hmeljarstvom, so sicer dosegljive na spletni strani projekta Biothop v pdf formatu (https://www.life-biothop.eu/wp-content/uploads/2022/08/Smernice_hmeljevina-AVGUST-2022_FINAL-VERZIJA-1.pdf).
Sploh v ekološki pridelavi je lastno pridelano organsko gnojilo več kot dobrodošlo, saj so tovrstna gnojila sicer draga, poleg tega na ta način omogočimo kroženje hranil na kmetiji. Tona komposta iz hmeljevine s povprečno 70 % vlage vsebuje po dosedanjih meritvah IHPS 8,1 kg dušika (N), 2,6 kg P2O5 in 3,8 kg K2O. V poskusih v okviru EIP projekta EKOHMELJ smo v dveh letih na štirih partnerskih kmetijah izvedli demonstracije pravilnega postopka kompostiranja. Rezultati druge sezone so še v obdelavi in vam jih predstaviva naknadno, predstavljava pa rezultate prve sezone (2023/2024) - na spodnjem grafu je predstavljena vsebnost hranil v sveži masi kompostov s štirih hmeljarskih posestev v primerjavi s hlevskim gnojem (svetlo rdeči stolpci). 
[image: Stolpični grafikon]
Graf 1: Vsebnost hranil v kompostih iz hmeljevine partnerskih kmetij v primerjavi s hlevskim gnojem (vsi podatki na tono sveže mase; komposti soi imeli vlago 50 %-60 %, hlevski gnoj pa 75 %-80 %)  
Da vizualno preverimo ali je naš kompost zrel, je na razpolago nekaj preprostih načinov preverjanja:
Ko kompostni kup odkrijemo, je skorja komposta dokaj suha, sredica pa mora biti ustrezno vlažna, kar preverimo tako, da sredico komposta stisnemo v pest; če obdrži svojo obliko in ne razpade, je kompost primerno vlažen. 
Primerno razgrajen kompost naj bi imel enakomerno strukturo, kar pomeni, da so večji, ne-razgrajeni kosi trt prisotni le minimalno. 
Zrel kompost ima temno barvo, podobno prsti in ima prijeten vonj po zemlji, brez vonja gnitja ali vonja po amonijaku. 
Stabilen kompost je primeren za uporabo, ko ima sredica kupa enako temperaturo kot okolica. 
V kolikor so izpolnjene vse alineje, ima običajno takšen kompost nevtralen do rahlo kisel pH. Lahko sicer uporabimo tudi pH-testne trakove ali merilnik pH za preverjanje pH komposta, lahko pa naredimo test z rastlinami - posadimo nekaj semen v lonček s kompostom. Če semena kalijo in se rastline dobro razvijajo, je kompost zrel, uležan in primeren za raztros.
Na kmetijskem gospodarstvu pridelan kompost se lahko uporabi le znotraj istega kmetijskega gospodarstva (sicer potrebuje evidenčni potni list, ki ga izda registriran zbiralec ali predelovalec). Z njim gnojimo kot s hlevskim gnojem, torej ga uporabimo za osnovno gnojenje spomladi ali jeseni in ga zadelamo v tla. V tla se zadela na primer pri osnovni obdelavi tal pred setvijo koruze oziroma drugih okopavin, žit, sajenjem zelenjadnic, za gnojenje hmeljišč ali se ga spomladi razvozi na travnike. V primeru kompostirane hmeljevine iz hmeljišč, okuženih s hmeljevo uvelostjo, kot previdnostni ukrep priporočamo, da se le-ta ne vrača v hmeljišča, ampak se uporabi na drugih kmetijskih površinah znotraj kmetijskega gospodarstva. 
V kolikor smo za vodila uporabili biorazgradljivo vrvico BioTHOP, se je le-ta tekom strokovno izvedenega kompostiranja že razgradila na ogljikov dioksid, vodo in organsko maso in v kompostu ni več vidna. Če pa je bila hmeljevina prepletena z biološko nerazgradljivo vrvico, iz nje pridobljen kompost še ni primeren za vnos v ali na tla. Tak kompost moramo pred uporabo presejati in presejane ostanke polipropilenske oziroma monofilne vrvice oddati zbiralcu ali izvajalcu predelave tovrstnih odpadkov. Če ste za vodilo uporabili žico, se le-ta prav tako še ni razgradila (v naravi se razgradi po približno štirih letih) in jo je smiselno odstraniti iz komposta z magneti. 
Glavni poudarki, ki jih moramo upoštevati, da pridelamo sami čim bolj kvaliteten kompost:
kup postavimo še isti dan ali najkasneje naslednji dan po obiranju hmelja,
uporabimo mešanico listja in trte, sama trta se težje kompostira, saj se biomas prehitro osušuje,
vsak dan merimo temperaturo v kupu z dolgim termometrom, in ko se povzpne nad 60 stopinj, kup premešamo, da pride zunanja biomasa v sredino in obratno; to ponavljamo, dokler se kup ne ohladi pod 45 stopinj,
potem ga pokrijemo do aprila s polprepustno membrano.
Prispevek je nastal v okviru EIP projekta EKOHMELJ. Več o projektu in rezultatih projekta najdete na spletni strani IHPS - EKOHMELJ: EIP: Strokovna izhodišča za ekološko pridelavo hmelja (EKOHMELJ) - Inštitut za hmeljarstvo in pivovarstvo Slovenije. 
[bookmark: _Toc194586428]Ocena stroškov pridelave hmelja kmetij v panožnem krožku (M. Pavlovič, M. Avberšek, B. Dimec, D. Jerič)
Povpraševanje na trgih in gospodarska uspešnost pridelave sta temelja dolgoročnega obstoja tržno usmerjenih družinskih kmetij. Od ustanovitve Inštituta za hmeljarstvo in pivovarstvo Slovenije v Žalcu leta 1952 je tudi ekonomika pridelave hmelja prisotna tema strokovnih debat. Ustaljene modelne kalkulacije stroškov pridelave hmelja (model SIMAHOP) dopolnjujemo od leta 2021 tudi še z delovanjem panožnega krožka v hmeljarstvu (PKH). Ta predstavlja obliko skupinskega svetovalnega dela, kjer se prostovoljno vključijo tržno usmerjene kmetije, pripravljene za sodelovanje in izmenjavo lastnih tehnološko-ekonomskih izkušenj. Članstvo v PKH obsega v Sloveniji vzorec 10 % hmeljarskih kmetij. Delovanje panožnih krožkov v kmetijskih sektorjih rejcev mleka, v sadjarstvu in v hmeljarstvu podrobneje predstavljamo v spletnem Priročniku za izvajanje panožnih krožkov (vir: https://www.kgzs-ms.si/wp-content/uploads/2023/09/Prirocnik-za-izvajanje-panoznih-krozkov.pdf).
Na prvi delavnici vnašajo hmeljarji tehnološko-ekonomske podatke o kmetiji in pridelavi hmelja v že pripravljeno MS Excel datoteko z modelom PKH. Anonimnost podatkov in rezultatov zagotovimo s šifriranjem kmetij (CE1, …, CE10, …). Na drugi delavnici pa pridobi vsaka sodelujoča kmetija tiskan izpis ocene gospodarnosti lastne pridelave po modelnih kazalnikih in primerjavo teh rezultatov s povprečnimi in najboljšimi (25 %) kmetijami. Drug za drugim pokomentirajo hmeljarji pridobljene izpise rezultatov gospodarnosti pridelave hmelja na lastnih kmetijah. Sledi razprava z izmenjavo mnenj in skupinsko svetovanje o možnostih optimizacije pridelave na obravnavanih kmetijah. 
[bookmark: _Toc194667264]Model PKH za oceno spremenljivih oz. neposrednih stroškov pridelave hmelja, kot tudi razlago vsebine in poteka dela v panožnem krožku v letu 2025 objavljamo med rezultati projekta na spletni strani projekta (https://www.ihps.si/hmeljarstvo/eip-ekohmelj/). V nadaljevanju pa prikazujemo povprečne vrednosti izbranih ekonomskih kazalcev pridelave hmelja sodelujočih hmeljarskih kmetij za leto 2024. Ocenjujemo, da sodijo sodelujoče kmetije med nadpovprečno ekonomsko uspešne v Sloveniji. Nekatere so aktivne že četrto leto delovanja panožnega krožka PKH.


Preglednica 3: Prikaz prihodka iz hmeljarstva (povprečje sodelujočih kmetij) za leto 2024 
	OCENA PRIHODKA 
	 
	Povprečje skupine  

	Hmeljišča v obdelavi
	ha
	15

	Hmeljišča v premeni
	ha
	2

	Delež hmeljišč z namakanjem
	%
	89

	Število PDM na kmetiji
	število
	1,83

	Pridelek hmelja 
	kg/ha
	1.553

	Prihodek od prodaje hmelja (1)
	EUR/ha
	9.325

	Cena hmelja 
	EUR/kg
	6,04

	Naravne nesreče, odškodnine (2) 
	EUR/kmetijo
	2.360

	Prihodek, subvencije za hmelj (3)
	EUR/ha
	1.152

	PRIHODEK skupaj
	EUR/ha
	10.476

	PRIHODEK skupaj 
	EUR/kg
	6,80


Preglednica 4: Prikaz stroškov pridelave hmelja (povprečje sodelujočih kmetij) za leto 2024 
	OCENA STROŠKOV
	 
	Povprečje skupine

	Vodila
	EUR/ha
	249

	Rastlinska hranila
	EUR/ha
	631

	Energija (obiranje/sušenje)
	EUR/ha
	751

	FFS sredstva (+ foliarna gnojila)
	EUR/ha
	813

	Najemnine za hmeljišča
	EUR/ha
	211

	Namakanje hmeljišč (letno)
	EUR/ha
	25

	Najeto (izplačano) delo
	EUR/ha
	1.718

	Stroški najetega dela na uro
	EUR/uro
	5,92

	Mehanizacija
	EUR/ha
	955

	Delovne ure
	ur/ha
	125

	SPREMENLJIVI STROŠKI 
	EUR/ha
	6.476

	SPREMENLJIVI STROŠKI 
	EUR/kg
	4,20

	POKRITJE 
	EUR/ha
	4.169


Delo v panožnem krožku za hmeljarstvo poteka v letih 2024 in 2025 v okviru dveletnega projekta EIP »Strokovna izhodišča za ekološko pridelavo hmelja (EKOHMELJ)«, ki ga financirata Evropski kmetijski sklad za razvoj podeželja in vlada Republike Slovenije.
[image: logotip finaciranja EU projektov]
Dan odprtih vrat v Vrtu zdravilnih in aromatičnih rastlin na IHPS (N. Ferant)
Bližata se 18. dneva odprtih vrat v Vrtu zdravilnih in aromatičnih rastlin na IHPS, ki bosta 9. in 10. maja 2025. Izvedli bomo posvet, predavanji, vodene oglede po vrtu in prodajo eko sadik zelišč. Podroben program dogodka najdete na spletni strani IHPS (https://www.ihps.si/dneva-odprtih-vrat-v-vrtu-zdravilnih-rastlin-9-10-maj/).
15. aprila začnemo s prodajo eko sadik zelišč. Delovni čas in cenik (https://www.ihps.si/zdravilne-in-aromaticne-rastline/prodaja-eko-semen-sadik/).
Vabljeni, da nas obiščete!

Evropski kmetijski sklad za razvoj podeZelja: Evropa investira v podezelje




image3.png
10,0
9,0
8,0
7.0

6,0
50
4,0
3,0
2,0
: i =
0,0

P205

=1 mZ w0 =8 mHI. gnojz 20-25% susine




image1.png





